paragraph_text: Medvjeđa lijeska (drvolika lijeska, turska lijeska, divoljeska, lat. Corylus colurna), poznata još kao medvidiji lišnjak, vrsta je lijeske koja raste na područjima jugoistočne Europe i jugozapadne Azije. Najviša je vrsta lijeske koja može narasti do 30 m s promjerom debla i do 1,5 m. Biljka je listopadna, a njezini su listovi zaobljeni, dugi od 6 do 15 cm, široki od 5 do 13 cm, prekriveni malim dlačicama sa svake strane i nazubljeni na rubovima.